ПРОТОКОЛ

гр. ЛЕВСКИ, _31.10. 2008 г.

Левченски районен съд в публичното съдебно заседание на _тридесет и първи октомври_ 2008 г.  в състав:

	  	Председател:  СТОЙКА МАНОЛОВА
			       Съдебни заседатели: Кирил Цвятков
		 	          		       Васил Василев

при участието на секретаря _ Ваня Димитрова_ и прокурора _Рени Кирилова_ сложи за разглеждане ч.н.д. № _20084410200349,  по описа за 2008 г., докладвано от съдия _Манолова_
На именното повикване в _9.40_ часа се явиха:

ОСЪДЕНИЯТ В.Ц. – лично и с адв. М.  с пълномощно от днес.
ЗА РП ЛЕВСКИ – явява се районен прокурор Рени Кирилова.

			ПО ДАВАНЕ ХОД НА ДЕЛОТО:

ПРОКУРОРЪТ - да се даде ход на делото
АДВ. М. – да се даде ход.
ОСЪДЕНИЯТ – да се даде ход.
	Съдът
ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ОСЪДЕНИЯ:
В.Ц. - роден на * г. в гр Т., *, ЕГН *.
	На страните се разясняват правата по чл. 274 и чл. 275 от НПК
ПРОКУРОРЪТ – не правя отводи, нямам искания.
АДВ. М. – не правя отводи, нямаме искания за сега.
ОСЪДЕНИЯТ В.Ц.– не правя отводи.
Съдът
ОПРЕДЕЛИ:
ОТКРИВА съдебното следствие

ПРОКУРОРЪТ - поддържам направеното предложение за произнасяне по реда на чл.25 във вр. с 23 от НК по отношение на влезлите в сила съдебни актове. Нови доказателства няма да соча. Да се приключи съдебното следствие.
АДВ. М. - съдът вече се е произнесъл с определяне на едно общо наказание по наказанията пробация. Считам, че са налице основания за произнасяне по направеното искане досежно частта, касаещи дела №71/2007 г. и №610/2007 г. на ЛРС, като определите едно общо наказание, а именно лишаване от свобода от 1 г., и като приспаднете времето, през което по другата цитирана присъда му е наложено вече изтърпяно наказание пробация, което съгласно справката по делото е 2 месеца и 19 дни, или 39 дни следва да бъдат приспаднато при постановяване на общото наказание. Моля да се произнесете с определение в този смисъл.
ОСЪДЕНИЯТ В.Ц.– моля да ми се направи кумулация и ми се приспадне изтърпяното.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ – да се приключи.
АДВ.М. – да се приключи.
ОСЪДЕНИЯТ – да се приключи.
 Съдът
ОПРЕДЕЛИ:
ПРИЕМА и влага в делото справка за съдимост, ведно с копия от бюлетините за съдимост, както и справка за изтърпяно наказание по отношение на В.Ц. от Затвора Б.
ПРИКЛЮЧВА СЪДЕБНОТО СЛЕДСТВИЕ
ДАВА ХОД ЗА ПРЕНИЯ МЕЖДУ СТРАНИТЕ
ПРОКУРОРЪТ – видно от осъжданията на наказание лишаване от свобода е налице усложнена форма на множество престъпления, извършени в рецидив и следва да бъде определено най-благоприятното за осъдения. В конкретния случай са налице две съвкупности, посочени в предложението, едната е по отношение на дело №462/2006 г. на РС - Левски и дело №463/2006 г. на РС – Левски, като най - тежкото е пробация със съответните пробационни мерки. Както посочих налице е втора група съвкупност по отношение наказанията по н.о.х.д. №71/2007 г. на РС - Левски и №610/2007 г. на същия. Следва да се отбележи, че в присъдата на дело №610/2007 г. деянието е извършено на неустановен ден. С оглед по благоприятното, следва да се приеме, че налице реална съвкупност на престъпленията и се определи едно общо наказание, деянието е преди 27.02. за да не търпи отделно пробация и лишаване от свобода. РП счита, че с оглед на по - благоприятния закон да се приеме, че е налице тази съвкупност. Най - тежкото наказание се явява съгласно императивните разпоредби на НК една година лишаване от свободза. На основание чл.25, чл.23 от НК следва да определите общото наказание от една година, като приспаднете времето през което е изтърпяно наказанието пробация, т.е. зачетете наказанието в размер на 39 дни съгласно справката на пробационната служба. По отношение на дело №282/2008 г. на ЛРС, същото е в съотношение на рецидив спрямо престъпленията по - горе и наказанието от 3 месеца лишаване от свобода, съдът следва да постанови отделно да се изтърпи.
АДВ.М. – считам за основателно предложението на РП. Предлага се най – благоприятният вариант за определяне на общо наказание. Вече съдът се е произнесъл по кумулация на другите две наказания и в крайна сметка с последната е привела по чл.68 наказанието. 
ПРАВО НА ЗАЩИТА НА ОСЪДЕНИЯ – каквото каза адвоката ми и ми кумулирате присъдите и определите най - благоприятното за мен.
ПОСЛЕДНА ДУМА НА ОСЪДЕНИЯ – това е.
	Съдът счете делото за изяснено и обяви,че ще се произнесе след тайно съвещание.
	Съдът се оттегли на тайно съвещание.

След съвещание съдът, като прецени направеното от РП Левски предложение за определяне на едно общо наказание по отношение на В.Ц., намира за установено следното:

В.Ц. е осъден както следва:  
1. с присъда №125/28.07.2006г., постановена по НОХД 462/20056г. по описа на РС Левски, влязла в сила на 14.08.2006 г., В.Д. е осъден за деяние, извършено за времето от 31.07.2005 г. – 25.04.2006 г., на основание чл. чл. 194, ал.1 във вр. с чл. 63, ал.1, т.3 от НК,  на наказание пробация със следните пробационни мерки: 100 часа безвъзмезден труд в полза на обществото за срок от 1 година и срещи с пробационен служител и задължителна адресна регистрация за срок от шест месеца.
2. с присъда №126/28.07.2006 г., постановена по НОХД 463/2006 г. по описа на РС Левски, влязла в сила на 14.08.2006 г., В.Д.е осъден за деяние, извършено в периода 12.03.2006 г. – 27.03.2006 г., на основание чл. 194, ал.1 във вр. с чл. 63, ал.1 т.3, чл.55, ал.1 т.2, б.”б” от НК на наказание пробация със следните пробационни мерки: 150 часа труд за срок от 1 година и срещи с пробационен служител и задължителна адресна регистрация за срок от шест месеца.
На основание чл. 25 във вр. с чл. 23 от НК – общо наказание по настоящата присъда и по НОХД 462/2006 г. на РС Левски - 150 часа труд за срок от 1 година и срещи с пробационен служител и задължителна адресна регистрация за срок от шест месеца.
3. с присъда №9/06.02.2007 г. постановена по  НОХД 71/2007 г. на РС Левски, влязла в сила на 21.02.2006 г., В.Д.е осъден за деяние, извършено в периода 05.01.2007, на основание чл. 195, ал.1, т.4 и т.7, вр. чл. 194, ал.1 вр. чл. 28, ал.1 и чл. 54 от НК  на наказание лишаване от свобода за с8рок от една година.
4. с присъда №29/15.02.2008 г., постановена по НОХД 610/2007 г. по описа на РС Левски, влязла в сила на 04.03.2008 г., В.Д.е осъден за деяние, извършено в през месец февруари 2007, на основание чл. 215, ал.1 във вр. с чл. 55, ал.1 т.2, б.”б” от НК на наказание пробация със следните пробационни мерки: 100 часа труд в полза на обществото за срок от 1 година и срещи с пробационен служител и задължителна адресна регистрация за срок от шест месеца.
5. със споразумение №96/29.05.2008 г. постановено по НОХД 282/2008г. по описа на РС Левски, влязло в сила на 29.05.2008 г.,В.Д. е осъден за деяние, извършено за времето от 13.05.2008 г., за престъпление по чл. 195, ал.1 т.4 и т.7 във вр. с чл. 194, ал.1 във вр. с чл. 20, ал.2, във вр. с чл. 28, ал.1 от НК във вр. с чл. 55, ал.1 т.1 от НК е осъден  на наказание лишаване от свобода за срок от три месеца, при първоначален общ режим на изтърпяване.
Налице е усложнена форма на множество престъпления, извършени едновременно в съвкупност и рецидив, която налага групирането да се извърши съобразно принципа на най-благоприятното за осъдения.
На основание чл. 25, ал.1 във вр. с чл. 23 , ал.1 от НК следва да се определи по правилата на съвкупността едно общо наказание, а именно – най – тежкото измежду наложените по присъди по НОХД 462/2006 г. на РС Левски и НОХД 463/2006 г. на същия съд – пробация, със следните пробационни мерки:безвъзмезден труд в размер на 150 часа за срок от една година и задължителна адресна регистрация и срещи с пробационен служител за срок от шест месеца.
На основание чл. 25, ал.1 във вр. с чл. 23 , ал.1 от НК следва да се определи по правилата на съвкупността едно общо наказание, а именно – най – тежкото измежду наложените по присъди по НОХД 71/2007 г. на РС Левски и НОХД 610/2007 г. на същия съд – лишаване от свобода за срок от една година.
На основание чл. 25, ал.3 от НК следва да се приспадне времето, през което е изтърпяно наказанието пробация, а именно – 2 месеца и 19 дни, т.е. да се приспадне изтърпяното наказание лишаване от свобода – 39 дни.
Наказанието лишаване от свобода за срок от три месеца по НОХД 282/2008 г. следва да се изтърпи отделно, тъй като престъплението по него е в съотношение на рецидив спрямо горните престъпления, влезли в сила присъди по НОХД по отношение на подсъдимия.
	Предвид изложеното, съдът
ОПРЕДЕЛИ:
	НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ по отношение на  В.Ц., ЕГН *, едно общо наказание по присъди, постановени по НОХД 462/2006 г. по описа на РС Левски и по НОХД 463/2006 г по описа на РС Левски, а именно – най – тежкото от тях – пробация, със следните пробационни мерки:
	Задължителна регистрация по настоящ адрес за период от шест месеца;
Задължителни периодични срещи с пробационен служител за срок от шест месеца, безвъзмезден труд в полза на обществото в размер на 150 часа за срок от една година.
	НА ОСНОВАНИЕ чл.25 ал.1, вр. чл.23 ал.1 от НК ОПРЕДЕЛЯ по отношение на  В.Ц., ЕГН *, едно общо наказание по присъди, постановени по НОХД 71/2007 г. по описа на РС Левски и по НОХД 610/2007 г.  по описа на РС Левски, а именно – най-тежкото от тях – лишаване от свобода за срок от една година.
НА ОСНОВАНИЕ чл.25 ал.3 от НК ПРИСПАДА времето, през което е изтърпяно наказанието пробация, а именно – 2 месеца и 19 дни, т.е зачита изтърпяно наказание лишаване от свобода в размер на 39 дни.
ПОСТАНОВЯВА отделно изтърпяване на наказанието от три месеца лишаване от свобода, наложено по НОХД 282/2008г. по описа на РС Левски. 
	ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 10.15 часа.

СЕКРЕТАР:	                        ПРЕДСЕДАТЕЛ:

				                        СЪДЕБНИ ЗАСЕДАТЕЛИ:1.

											2.